b'\n_START_ARTICLE_\nZippy the Pinhead\n_START_PARAGRAPH_\nZippy the Pinhead (\xc2\xabZippy N\xc3\xa5lhodet\xc2\xbb) er en tegneserie som ble skapt av tegneserietegneren Bill Griffith. Den ble f\xc3\xb8rst trykket i undergrunnsblader p\xc3\xa5 1970-tallet f\xc3\xb8r den gikk til \xc2\xabovergrunnen\xc2\xbb og ble syndikalisert i dagsaviser. Seriens best\xc3\xa5r hovedsakelig av bokstavelig meningsl\xc3\xb8s handling og dialog, og dens absurde verden har gitt den mange faste lesere, mens andre er etterlatt forvirret og avvisende.\n_START_SECTION_\nOpprinnelse\n_START_PARAGRAPH_\nZippy ble f\xc3\xb8rst trykket i undergrunnsbladet Real Pulp Comix #1 i mars 1971. Stripen begynte deretter \xc3\xa5 g\xc3\xa5 i undergrunnsavisen The Berkeley Barb i 1976, og ble syndikalisert i ordin\xc3\xa6re aviser kort tid etter som en ukentlig serie. Den har blitt en daglig serie siden 1985, distribuert av King Features Syndicate._NEWLINE_Zippy har f\xc3\xa5tt noe av en kultlignende tilhengerskare, men andre lesere har forblitt forvirret og krevd at seriefigurens nettside m\xc3\xa5 ha en manual slik at serien lettere kan bli forst\xc3\xa5tt. Det opprinnelig hjem for den syndikaliserte serien var avisen San Francisco Examiner hvor den gikk daglig i 1985. Den ble deretter plukket opp for syndikalisering verden over av King Features i 1986. Da San Francisco Chronicle sluttet \xc3\xa5 trykke Zippy i 2002 mottok avisen tusenvis av protestbrev, inkludert ett fra Robert Crumb som karakteriserte serien som \xc2\xabuten tvil en av de beste daglige avistegneserier som har eksistert i USA\xc2\xbb. I all hast begynte avisen igjen \xc3\xa5 trykke serien, men la den ned p\xc3\xa5 nytt i 2004. Det f\xc3\xb8rte til ytterligere protester, men ogs\xc3\xa5 takkebrev fra lesere som absolutt ikke var fans. Stripen fortsatte \xc3\xa5 bli syndikalisert i mange nyhetsaviser, men blir ofte rangert nederst i leseravstemninger._NEWLINE_Tegneserien er s\xc3\xa6regen blant andre avistegneserier for dens litter\xc3\xa6re meningsl\xc3\xb8shet, inkludert en bortimot total mangel p\xc3\xa5 vitser eller fortsettende fortelling, og for seriens uvanlig intrikate tegninger som er levning av Griffiths stil fra 1970-tallets undergrunnstegneserier.\n_START_SECTION_\nOpptredener andre steder\n_START_PARAGRAPH_\nAng\xc3\xa5ende ryktene om et filmprosjekt har Griffith laget dusinvise seriestriper om hans virkelige og oppdiktede forhandlinger med Hollywood. En animert TV-serie var planlagt \xc3\xa5 bli produsert av Film Roman og skrevet av Diane Noomin. Forhandlingene p\xc3\xa5gikk fra 1996 og fram til 2001 da det ble oppgitt p\xc3\xa5 grunn av mangel av finansiering._NEWLINE_Den 9. juli 2004 gjorde Zippy sin debut p\xc3\xa5 scenen i San Francisco in Fun: The Concept at the Dark Room Theatre. Bill Griffith hadde godkjent tilpasningen til teateret, men hadde ikke selv arbeidet med prosjektet. Konseptet ble gjort av Denzil J. Meyers sammen med Jim Fourniadis._NEWLINE_En samling p\xc3\xa5 rundt 1000 Zippy-sitater ble formelt samlet og distribuert med teksteditoren Emacs. De fleste installasjoner tilgjengelig p\xc3\xa5 Unix-systemer inneholder denne samlingen. Det har gitt Zippy et utvidet publikum ettersom de fleste Emacs-brukere har et tilfeldig Zippy-sitat p\xc3\xa5 skjermen ved \xc3\xa5 taste \xc2\xabM-x yow\xc2\xbb og de fleste Linux eller BSD-brukere kan f\xc3\xa5 et tilfeldig sitat ved \xc3\xa5 taste \xc2\xabfortune zippy\xc2\xbb i et skall. Imidlertid, som en beslutningen av Richard Stallman, motivert av opphavsrettslige hensyn, har disse sitatene blitt slettet for GNU Emacs 22._NEWLINE_I dokumentarfilmen Comic Book Confidential (1988) var det en scene hvor skuespilleren Ron Brannan framstilte figuren Zippy og sang en sang om figuren._NEWLINE_Seinfeld-episoden \xc2\xabThe Stall\xc2\xbb faller Elaines kj\xc3\xa6reste Tony (spilt av Dan Cortese) ned under klatring sammen med Kramer og George. Etter denne hendelsen sier Elaine at Tony ligner p\xc3\xa5 et monster, Jerry kommenterer at han ligner p\xc3\xa5 Zippy the Pinhead._NEWLINE_Etter en kritikk i Zippy-serien av Scott Adams enkle tegnestil forsvarte Adams seg i sin Dilbert-serie hvor Dogbert parodierte Zippy ved navn og figur identisk med Zippy ved \xc3\xa5 lage en tegneserie som han mente \xc3\xa5 sende til avisene kalt \xc2\xabPippy the Ziphead\xc2\xbb. Serien var karakterisert p\xc3\xa5 sin mangel p\xc3\xa5 enhver form for vits, men fylt med bisarre mengder med strektegninger. Dogbert p\xc3\xa5pekte at stripen faktisk hadde \xc3\xa9n enkelt vits som Dilbert deretter slo fast var p\xc3\xa5 leserens bekostning.'